తమిళనాడులో ఎన్‌ఐఏ సోదాలు - NIA raids at six locations in tamil nadu - EENADU
తమిళనాడులో ఎన్‌ఐఏ సోదాలు
చెన్నై: తమిళనాడులో మరోసారి జాతీయ దర్యాప్తుసంస్థ (ఎన్‌ఐఏ) సోదాలు చేపట్టింది. హిందూ కార్యకర్తలే లక్ష్యంగా ఐసిస్‌ ఉగ్రవాదులు దాడులకు కుట్రపన్నినట్లు సమాచారంతో ఎన్‌ఐఏ సోదాలు నిర్వహించింది. తమిళనాడులో 2018లో జరిగిన ఒక దాడికి సంబంధించిన కేసులో పోలీసులు అరెస్టు చేసిన నిందితుడు ఇచ్చిన సమాచారం మేరకు ఎన్‌ఐఏ రంగంలోకి దిగింది. ఆ కేసులో దాఖలుచేసిన ఛార్జిషీట్‌లో పొందుపర్చిన నిందితుల ఇళ్లలో అధికారులు సోదాలు నిర్వహించారు. కోయంబత్తూర్‌లో రెండు చోట్ల, శివగంగ, తిరుచ్చి, నాగపట్నం, తూత్తుకుడిలో ఒక్కోచోట సోదాలు నిర్వహించిన ఎన్‌ఐఏ అధికారులు... రెండు ల్యాప్‌టాప్‌లు, ఎనిమిది మొబైల్‌ ఫోన్లు, ఐదు సిమ్‌ కార్డులు, 14 రకాల పత్రాలు స్వాధీనం చేసుకున్నారు. ఛార్జిషీట్‌లో పేర్కొన్న నిందితులతో ఉన్న సంబంధాలపై పలువురిని ప్రశ్నించారు. స్వాధీనం చేసుకున్న వస్తువులు, డాక్యుమెంట్లను ఫోరెన్సిక్‌ పరీక్షల కోసం పంపినట్లు ఎన్‌ఐఏ కేంద్ర కార్యాలయం తెలిపింది.
tamilanaadulo neai sodaalu - NIA raids at six locations in tamil nadu - EENADU
tamilanaadulo neai sodaalu
chennai: tamilanaadulo marosari jaateeya daryaptusamstha (neai) sodaalu chepattindi. hindu kaaryakartale lakshyamgaa icisse ugravaadulu daadulaku kutrapanninatlu samaachaaramtho neai sodaalu nirvahinchindi. tamilanaadulo 2018loo jarigina oka daadiki sambandhinchina kesulo poliisulu arestu chesina ninditudu ichina samacharam meraku neai rangamloki digindi. aa kesulo daakhaluchesina chaarjisheetlo ponduparchina ninditula illalo adhikaarulu sodaalu nirvahinchaaru. koyambatturimlo rendu chotla, sivaganga, tiruchi, nagapatnam, thootthukudilo okkochota sodaalu nirvahinchina neai adhikaarulu... rendu lappataplu, enimidi mobaile fonlu, aidu simi kaardulu, 14 rakala patraalu swaadheenam chesukunnaru. chaarjisheetlo perkonna ninditulatoe unna sambandhaalapai paluvurini prasninchaaru. swaadheenam chesukunna vastuvulu, daakyumentlanu forensicke pareekshala kosam pampinatlu neai kendra kaaryaalayam telipindi.